
Atsakymai į tiekėjų pastabas, pasiūlymu dėl techninės specifikacijos

	
	
	
	
	

	
Eil. nr.
	Parametrai
	Reikalaujamo parametro reikšmė
	Tiekėjų siūlymai/klausimai
	Atsakymai

	2.5.
	Anestezijos aparato naudojamos dujos: suspaustas oras tiekiamas iš magistralinio vamzdyno, O2 ir N2O tiekiama iš magistralinio vamzdyno arba dujų balionų
	Pajungimai turi būti suderinami su ligoninės/poliklinikos turima dujų sistema. Tikslūs pajungimai su ligoninės/poliklinikos naudojama dujų sistema bus derinami įrangos užsakymo metu.
	Prašome įvertinti ar tikrai reikalingas prietaisas su N2O dujų prijungimui? Iš reikalavimų punkto Nr. 2.6. galima daryti išvadą, jog neketinama perkamų prietaisų jungti ir prie N2O dujų tiekimo šaltinių, kadangi nėra perkamos dujų tiekimo žarnos skirtos šio tipo dujoms tiekti. Kad N2O dujos būtų naudojamos šiuolaikinėje anestezijos pasitaiko itin retai.
	Nekeičiama. Perkančioji organizacija techninėje specifikacijoje reikalauja, kad N2O dujų tiekiamas būtų užtikrinamas iš magistralinio vamzdyno arba dujų balionų įvertinusi situacijas kuomet šios dujos galės būti panaudojamos. N₂O yra stiprus inhaliacinis anestetikas, kuris dažnai naudojamas kartu su deguonimi ir kitais anestetikais siekiant užtikrinti pacientui patogią ir saugią nejautrą. Kadangi ligoninėje reikia nuolatinio ir stabilaus dujų tiekimo, dėl to, nustatyta, kad N₂O turi būti tiekiamas tiek iš magistralinio vamzdyno, tiek ir dujų balionų.

	2.9.
	Aparatas pritaikytas mažos ir minimalios tėkmės srauto anestezijai
	Šviežių dujų minimalus tiekimas ne didesnis kaip 0,25 l/min
	Siūlome parametrą keisti sekančiai: „Aparatas pritaikytas mažos ir minimalios tėkmės srauto anestezijai. Šviežių dujų minimalus tiekimas ne didesnis kaip 0,1 l/min“
	Tiekėjo siūlymas koreguoti TS 2.9 p. reikalavimą jį išdėstant „Šviežių dujų minimalus tiekimas ne didesnis kaip 0,1 l/min“ yra ribojantis konkurenciją. Atlikus šį pakeitimą TS parametrų visumą atitiktų išskirtinai vienas gamintojas.
PO nekoreguoja TS 2.9 p. reikalavimo.

	2.10.
	Dujų mišinio, cirkuliuojančio kvėpavimo sistemoje, tūris (įskaitant absorberio tūrį, bet neįskaitant rankinės ventiliacijos maišo tūrio) priverstinės ventiliacijos režimuose
	≤ 3,5 l
	Tikslu išvengti skirtingų interpretacijų atitikimų vertinimo metu, prašome pakeisti šį parametrą į ≤ 3,6 l
	Keičiamas parametras ir išdėstomas taip:
≤ 3,6 l

	2.11.
	Aparato tiekiamų dujų sunaudojimo matavimas (dujų srauto matuokliai)
	3. Matavimo ribos ne blogiau kaip 0,1 – 15 l/min. diapazone.
	3. Matavimo ribos ne blogiau kaip 0,2 – 15 l/min. diapazone.
Prašome pakeisti šio parametro reikšmę iš 0,1 į 0,2 . Vertinant bendrą specifikacijos visumą, galima daryti išvadą, kad perkami aparatai nėra pritaikyti minimalaus srauto anestezijai ir tikimybė, kad jie bus naudojami taikant mažesnę kaip 0,2 L/min. bendrą dujotaką yra praktiškai neįgyvendinama. Darant prielaidą, kad indukcijos fazėje bendras šviežių dujų srautas dažniausiai nustatomas 4-6 L/min. ribose, o procedūros metu 2-4 L/min., reikalavimas, kad aparatas matuotų dujų sunaudojimą nuo 0,1 L/min. per minutę yra perteklinis.

	Keičiamas parametras ir išdėstomas taip:

3. Matavimo ribos ne blogiau kaip 0,2 – 15 l/min. diapazone.

	2.22.
	Anestezijos aparato ventiliacijos funkcijos, gerinančios plaučių būklę, ilgų operacijų metu
	2. Pacientų atvėrimo funkcija (angl. Recruitment maneuvers),
	Formuluotė “Plaučių alveolių atvėrimo funkcija” (angl. Recruitment maneuvers) būtų teisingesnė
	Keičiamas parametras ir išdėstomas taip:
2. Plaučių alveolių atvėrimo funkcija (angl. Recruitment maneuvers).

	3.2.
	Monitoriaus ekranas:
	2. Įstrižainė ≥ 15",
	Prašome pakoreguoti monitoriaus ekrano įstrižainės dydį pakeičiant jį į 17’’ arba įtraukti šį reikalavimą į ekonominio naudingumo kriterijus suteikiant jam papildomų balų vertę.
	Perkančioji organizacija siekdama užtikrinti tinkamą konkurenciją tarp gamintojų ir / arba tiekėjų nesutinka sudaryti griežtesnių techninės specifikacijos reikalavimų.

	4.2.
	Monitoriaus ekranas
	2. Įstrižainė ≥ 6“,
	Prašome neriboti galimybės dalyvauti vienam iš rinkoje esančių Premium segmento dalyvių ir suteikti galimybę pateikti savo pasiūlymą koreguojant punktą sekančiai:
Monitoriaus ekranas:
,, Įstrižainė ≥  5,5”
Jeigu Perkančiajai organizacijai vis dėlto svarbus toks parametras siūlome įsitraukti didesnio ekrano dydį į ekonominio naudingumo vertinimą.
	Tiekėjo siūlymas mažinti monitoriaus ekrano įstrižainę, bei šalinti reikalavimą “Monitoriaus ekranas: Keičiama vaizdo orientacija ekrane jį apvertus” nėra tenkinamas, nes toks reikalavimas nesuderinamas su PO siekiu įsigyti aukščiausios klasės anestezijos sistemų su paciento monitoriais. TS 4.2.2 ir 4.2.5 p. reikalavimų visumą atitinka bent 3 rinkoje siūlomų gamintojų įranga. Pateikiame reikalavimo pagrįstumo ir būtinumo įrodymus:
Mobilioje aplinkoje, kai pacientas perkeliamas tarp skyrių ar naudojamos neįprastos monitoriaus pozicijos, automatinis ekrano vaizdo pritaikymas leidžia išvengti klaidų ar duomenų neįskaitomumo. Monitorius su keičiamu vaizdu gali būti naudojamas įvairiose situacijose ir aplinkose, pavyzdžiui:
· Vertikali orientacija tinka išsamesniam duomenų peržiūros režimui, kai stebimos ilgesnės EKG, SpO₂ ar kitos gyvybinių funkcijų kreivės.
· Horizontali orientacija labiau tinka, kai reikalinga greita visų rodiklių apžvalga.
Keičiama orientacija sumažina poreikį fiziškai pritaikyti monitoriaus padėtį prie personalo akių lygio, nes ekranas automatiškai prisitaiko. Tai užtikrina mažesnį fizinį personalo krūvį ir leidžia daugiau dėmesio skirti paciento priežiūrai.
Jei monitorius pasukamas ar apverčiamas transportavimo metu arba keičiant stebėjimo kampą, informacija ekrane išlieka lengvai įskaitoma be papildomų veiksmų. Tai yra ypač svarbu, kai personalui reikia greitai reaguoti į paciento būklės pokyčius.

	4.2.
	Monitoriaus ekranas
	4. Keičiama vaizdo orientacija ekrane jį apvertus.
	Prašome apmąstyti tokio reikalavimo realų funkcionalumą ir šalinti tokį reikalavimą. 
arba
Jeigu Perkančiajai organizacijai vis dėlto svarbus toks parametras siūlome įsitraukti į ekonominio naudingumo vertinimą.
	Žiūr. Auščiau pateiktą paaiškinimą.







Pasiūlymų vertinimo kriterijai

	
Eil. nr.
	Parametrai
	Tiekėjų siūlymai/klausimai
	Atsakymai

	T2
	Priverstinės ventiliacijos aplinkos oru galimybė nutrūkus visų šviežių dujų tiekimui* 
*Jei siūlomas anestezijos aparatas veikimui naudoja arba suspaustą orą tiekiamą iš magistralinio vamzdyno, arba dujų balionų tuomet toks pasiūlymas neatitinka nustatyto techninio pranašumo reikalavimo. Techninis pranašumas įpareigoja pasiūlyti anestezijos sistemą, kuri gali užtikrinti priverstinę ventiliaciją aplinkos oru nutrūkus visų šviežių dujų tiekimui, t.y. nutrūkus dujų tiekimui tiek iš magistralinio vamzdyno, tiek ir iš dujų balionų. Anestezijos prietaisas atitinkantis techninį pranašumą turi turėti turbiną, kuri gali generuoti reikiamą deguonį pacientui.
	Priverstinės ventiliacijos aplinkos oru galimybė nutrūkus visų šviežių dujų tiekimui* 
*Jei siūlomas anestezijos aparatas veikimui naudoja arba suspaustą orą tiekiamą iš magistralinio vamzdyno, arba dujų balionų tuomet toks pasiūlymas neatitinka nustatyto techninio pranašumo reikalavimo. Techninis pranašumas įpareigoja pasiūlyti anestezijos sistemą, kuri gali užtikrinti priverstinę ventiliaciją aplinkos oru nutrūkus visų šviežių dujų tiekimui, t.y. nutrūkus dujų tiekimui tiek iš magistralinio vamzdyno, tiek ir iš dujų balionų. Anestezijos prietaisas atitinkantis techninį pranašumą turi turėti turbiną, kuri gali generuoti reikiamą deguonį pacientui. Prašome panaikinti šią reikalavimo formuluotės dalį, kadangi ji nėra teisinga. Nėra rinkoje nei vineo narkozės aparato modelio galinčio sugeneruoti reikiamą deguonies slėgį ekstrinės situacijos metu. Primoji reikalavimo dalis yra teisinga ir yra narkozės aparatai galintys užtikrinti priverstinę ventiliaciją aplinkos oru nutrūkus dujų tiekimui tiek iš magistralinio vamzdyno, tiek ir iš dujų balionų. 
Prašome koreguoti pastabą, pažymėta žvaigždute prie T1 kokybės kriterijaus punkto:

„Jei siūlomas anestezijos aparatas veikimui naudoja arba suspaustą orą tiekiamą iš magistralinio vamzdyno, arba dujų balionų tuomet toks pasiūlymas neatitinka nustatyto techninio pranašumo reikalavimo. Techninis pranašumas įpareigoja pasiūlyti anestezijos sistemą, kuri gali užtikrinti priverstinę ventiliaciją aplinkos oru nutrūkus visų šviežių dujų tiekimui, t.y. nutrūkus dujų tiekimui tiek iš magistralinio vamzdyno, tiek ir iš dujų balionų. Anestezijos prietaisas atitinkantis techninį pranašumą turi turėti turbiną, kuri gali generuoti reikiamą deguonį pacientui“. 
Atlikus rinkos analizę nustatėme, kad tokį reikalavimą su pastabą atitinka tik vienos kompanijos anestezijos aparatai. 
Prašome šalinti pastabą dėl šio kriterijaus.
Argumentai:
1.Pastaba pažymėta žvaigždute suteikia išskirtines sąlygas Tiekėjui gauti papildomą pranašumą. Šis reikalavimas su pastaba tinka tik vienos firmos aparatams, kurie naudoja turbina (Piston drive ventilator). Tai nėra privalumas ar techninis pranašumas, tai yra tik būdas gauti daugiau balų ir eliminuoti potencialius tiekėjus. Kas nutiks pacientui jei nutruks ne tik dujų tiekimas bet ir elektros tiekimas, tai turbina negali veikti, o naudojant dujų balionus galima ventiliuoti neribotą laiką. Pateikiame ištrauka iš aparato, kuris turi turbiną, naudotojo instrukcijos: Aplinkos oru vėdinimo metu anestetinės medžiagos tiekimas turi būti sustabdytas, todėl kad kyla „pavojus, kad pacientas pabus“ (ištrauka iš aparato, kuris naudoja turbina - Draeger Perseus A500 naudotojo vadovo, sw v. 1.0n). Aplinkos oro vėdinimo metu, atjungus rankinį maišelį, pasibaigusios dujos ir kvėpavimo grandinėje esantys agentai „išleidžiami į aplinką“ (iš Draeger Perseus A500 naudotojo vadovo, sw v. 1.0n), sukeldami taršą ir pavojų operatoriui.
GE anestezijos aparatai su įmontuotais cilindrais geriau patenkina klinikinius poreikius: su įmontuota baterija ir integruotu atsarginiu dujų tiekimu vartotojas gali tęsti visišką anesteziją, įskaitant anestetines dujas, jei nutrūktų centrinis tiekimas.
Mes galime ventiliuoti pacientą ir oru ir O2 plius tiekiamas anestetikas čia yra privalumas. Dujų balionuose naudojamos švarios medicininės dujos. Jūsų prašomu atveju bus ventiliuojama aplinkos oru, kuris nėra medicininis, 
Pastaboje jūs rašote, kad <<< Anestezijos prietaisas atitinkantis techninį pranašumą turi turėti turbiną, kuri gali generuoti reikiamą deguonį pacientui>>>. Reikiamas deguonis sveikam žmogui yra 21% Tokia deguonies koncentracija yra aplinkos ore. Ligoniniai, kurie papuola į ligoninę ir tuo labiau operuojami ir dar ventiliuojami reikalauja didesnės koncentracijos deguonies. Ventiliuodami su turbina jus galėsite pasiekti tik 21% deguonies, nes tokia koncentracija yra aplinkos ore, o kaip elgtis jei pacientas, kurie yra sunkios būklės ir jiems reikia daugiau nei 21% deguonies, turbina to atlikti negali, o naudojant deguonies balionus jus galite pasirinkti kokią tik jums reikia deguonies koncentraciją.
2. Pastaba prieštarauja, pirkimo objekto techninių specifikacijų punktui 2.5  „Anestezijos aparato naudojamos dujos: suspaustas oras tiekiamas iš magistralinio vamzdyno, O2 ir N2O tiekiama iš magistralinio vamzdyno arba dujų balionų“. Taigi iš šio punkto matomas pageidavimas, kad ligoninė numato naudoti dujų balionus. O vertinant techninio pranašumo kriterijus, balionai pagal perkančiosios organizacijos pastabas nėra būdas tiekti dujas ventiliuojant pacientą, tai prieštarauja techninės specifikacijos sąlygoms.
Prašome pastabą – pažymėta žvaigždute šalinti ir suteikti galimybę dalyvauti kompanijoms kurios siūlo alternatyvų dujų tiekimą iš dujų balionų.
Kokybės kriterijus normaliomis darbo sąlygomis nesuteikia jokios pridėtinės vertės.
P.O. naudojamos konsolės šviežių dujų tiekimui yra aptarnaujamos ir turi veikti visą laiką.
Taip pat siūlomą kokybės kiterijų gali pasiūlyti tik vienas gamintojas – Drager.
Todėl prašome šį parametrą šalinti.
	Atsižvelgus į tiekėjų pastabas šis ekonominio naudingumo vertinimo kriterijus yra šalinamas iš vertinimo tvarkos.

	T3
	Kontroliuojama slėgiu su slėgio kvėpavimo takuose sumažinimo funkcija (APRV) arba lygiavertis* 
*Lygiaverčiu technologiniu sprendiniu nėra laikoma atvirkštinio santykio slėgio valdymo ventiliacija (angliškai: Inverse Ratio Ventilation in PCV). Tiekėjui pasiūliusiam šį ar lygiavertį technologinį sprendinį nebus skiriamas papildomas balas už techninį pranašumą.
	Ventiliacijos režimas Kontroliuojama slėgiu su slėgio kvėpavimo takuose sumažinimo funkcija (APRV) privalumai yra naudojami tik pacientui, kuris yra ventiliuojamas intensyvios terapijos skyriuje, o ne operacinėje.
Mes prašome šį techninį pranašumą šalinti, kadangi turėti visus 11 aparatų (ypač Centro poliklinikoje) su galimybe naudoti APRV režimą yra ekonomiškai nenaudinga, kas prieštarauja VPĮ nuostatai, kad: „Pirkimų tikslas – sudaryti pirkimo sutartį, leidžiančią perkančiajai organizacijai įsigyti reikalingų prekių, paslaugų ar darbų, racionaliai naudojant tam skirtas lėšas“ . Lėšos nebus racionaliai naudojamos, kadangi šis režimas iš viso nebus naudojamas klinikinėje praktikoje (remiantis užsienio literatūros duomenimis). Dėl aukščiau išvardintų priežasčių.
Jei bus nuspręsta šį kokybinį reikalavimą palikti prašome šalinti pastabą, pažymėta žvaigždute prie T3: „Lygiaverčiu technologiniu sprendiniu nėra laikoma atvirkštinio santykio slėgio valdymo ventiliacija (angliškai: Inverse Ratio Ventilation in PCV). Tiekėjui pasiūliusiam šį ar lygiavertį technologinį sprendinį nebus skiriamas papildomas balas už techninį pranašumą. 
Kadangi būtent ventiliacijos režimas Inverse Ratio Ventilation in PCV atlieka lygiaverčią funkcija APRV režimui be papildomų išlaidų.
APRV režimo ir atvirkštinio santykio slėgio valdymo ventiliacija (angliškai: Inverse Ratio Ventilation in PCV) PALYGINIMAS
1. Geresnis plaučių ventiliacijos ir perfuzijos suderinimas. 
Šią funkcija galima pasiekti atliekant plaučių „Recruitment maneuvers“  Techninių reikalavimų punktas 2.22.2; 2.22.3 Šių procedūrų metu nustatomas optimalus PEEP, kuris geriausia atveria plaučius ir pagerina perfuziją, sumažina alveolių kolapsą ir užtikrina efektyvų dujų mainų procesą plaučiuose.
2. Apsauga nuo plaučių pažeidimo
Apsaugoti plaučius galima naudojant ir tokius režimus kaip reikalaujama techninių reikalavimų punktas 2.21.3 Priverstinė ventiliacija valdoma slėgiu su garantuojamu vienkartiniu tūriu. Arba Sinchronizuota intermituojanti priverstinė ventiliacija valdoma slėgių su garantuotu vienkartiniu tūriu.
3. Individualizuotas kvėpavimo palaikymas. Galimas naudojant tokius režimus kaip reikalaujama techninių reikalavimų punktas 2.21.3 Priverstinė ventiliacija valdoma slėgiu su garantuojamu vienkartiniu tūriu. Arba Sinchronizuota intermituojanti priverstinė ventiliacija valdoma slėgių su garantuotu vienkartiniu tūriu.
4. Padeda palaikyti spontaninį kvėpavimą
Techninių reikalavimų punktas 2.21.3 Priverstinė ventiliacija valdoma slėgiu su garantuojamu vienkartiniu tūriu. Šis režimas leidžia pacientui iš dalies palaikyti spontanišką kvėpavimą net intensyvios ventiliacijos metu, kas mažina sedacijos poreikį, gerina plaučių funkciją ir trumpina ventiliacijos laiką.
5. Efektyvus anglies dvideginio pašalinimas atvirkštinio santykio slėgio valdymo ventiliacija (angliškai: Inverse Ratio Ventilation in PCV) efektyviau šalina CO2 nei APRV režimas.
6. Geresnė hemodinaminė kontrolė
Techninių reikalavimų punktas 2.21.3 Priverstinė ventiliacija valdoma slėgiu su garantuojamu vienkartiniu tūriu taip pat reikalavimas 2.21.8 Pastovaus teigiamo slėgio kvėpavimo takuose su slėgio palaikymu ventiliacija režimas Arba Sinchronizuota intermituojanti priverstinė ventiliacija valdoma slėgių su garantuotu vienkartiniu tūriu sumažina kraujotakos sutrikimų riziką, kuri dažnai atsiranda esant per aukštam kvėpavimo takų slėgiui. Šie režimai taip pat palaiko efektyvesnę kraujo tėkmę per plaučius ir visą organizmą.
Šalinti reikalavimą kaip Techninį pranašumą (kadangi šis ventiliacijos režimas nebus naudojamas) arba atvirkštinio santykio slėgio valdymo ventiliacija (angliškai: Inverse Ratio Ventilation in PCV) laikyti lygiaverčiu kokybės kriterijumi.
	Atsižvelgus į tiekėjų pastabas šis ekonominio naudingumo vertinimo kriterijus yra šalinamas iš vertinimo tvarkos.

	T4
	Aktyvi apsaugos nuo hipoksijos sistema, kuri silpno srauto ventiliacijos metu geba automatiškai aptikti nepakankamą deguonies koncentraciją įkvėpime (< 21%), sugeneruoti pavojaus signalą ir savarankiškai padidinti šviežių dujų srautą bei deguonies koncentraciją
	Šis reikalaujams parametras kertasi su prieš tai buvusiu T2, Jei mes turime tokį scenarijų, kuris aprašoma T2 (Priverstinės ventiliacijos aplinkos oru galimybė nutrūkus visų šviežių dujų tiekimui), su turbina iš viso nebus galimybės ventiliuoti, nes aparatas negali padidinti deguonies koncentracijos, nes ore yra tik 21% deguonies. Taigi yra aparatas su turbina ir ekstriniu atveju nebus galymės ventiliuoti, nes yra apsauga nuo per mažos deguonies koncentracijos.
Siūlome šį punktą išdėstyti taip: 
Apsaugos nuo hipoksijos sistema, kuri ventiliacijos metu geba aptikti nepakankamą deguonies koncentraciją įkvėpime (< 21%), sugeneruoti pavojaus signalą. Galimybė vizualiai įvertinti deguonies trūkumą ir pagal grafines nuorodas padidinti deguonies koncentraciją ir šviežių dujų srautą.
Arba šį punktą šalinti.
	Atsižvelgus į tiekėjų pastabas šis ekonominio naudingumo vertinimo kriterijus yra šalinamas iš vertinimo tvarkos.

	
	
	
	



